open-index/open-wikipedia-markdown huggingface dataset:
The Great Annihilator

***The Great Annihilator*** é o noveno álbum da banda estadounidense de post-punk Swans, publicado o 23 de xaneiro de 1995 a través do selo Young God Records.

## Listaxe de cancións 
Todos os temas compostos por Michael Gira agás "My Buried Child" (letra: Michael Gira, música: Michael Gira, Jarboe) e "Out" (Michael Gira, Jarboe).
Make Them Die Slowly

***Make Them Die Slowly*** é o segundo álbum da banda estadounidense de heavy metal White Zombie, publicado o 22 de marzo de 1989 a través do selo Caroline Records. Supostamente chamouse así pola película de 1981 *Cannibal Ferox*, que foi orixinalmente estreada nos Estados Unidos como *Make Them Die Slowly*.

## Listaxe de cancións
Circo (homónimos)

O termo **Circo** pode referirse a:

***Circo**, figura en forma de círculo;
***Circo romano**, lugar onde os romanos realizaban espectáculos, con chanzos para os espectadores;
***Circo**, recinto circular estable ou ambulante, onde os artistas realizan diversos exercicios de ximnasia, acrobacia, doma de animais, espectáculos de pallasos etc., para un público que está arredor do escenario; e por extensión o conxunto de exercicios e espectáculos que se fan nese recinto e as persoas relacionadas con este espectáculo;
***Circo de pulgas**, circo miniatura no que disque actúan pulgas;
***Circo da Lúa**, círculo de luz que arrodea a Lúa, auréola, circo da lúa, coroa, halo, limbo, nimbo;
***Circo lunar**, forma de relevo que é propia da superficie lunar, cunha estrutura circular, os bordos elevados e a parte interna plana;
***Circo glaciario**, depresión en forma de cunca, de paredes esgrevias formada en zonas de alta montaña pola acción erosiva dos glaciares;
***Glaciar de circo**, tipo de glaciar que non se estende fóra do seu circo de acumulación ou con apenas lingua glaciaria;
***O circo**, cadro do pintor francés Georges Pierre Seurat;
***The Circus** (1928), filme de Charlie Chaplin;
***Цирк** (1936), filme dirixido por Grigori Aleksandrov e protagonizada por Lyubov Orlova;
***El circo** (1942), filme de Miguel M. Delgado e protagonizado por **Mario Moreno "Cantinflas"**;
***El circo**, unha historieta de Mortadelo e Filemón;
***Circo Montecuruto**, álbum de estudio do grupo galego de folk Os Cempés;
***Circo**, grupo de rock de Porto Rico;
*'**El Circo***, álbum da banda de rock mexicana Maldita Vecindad;
****Circus***, álbum de 2008 de Britney Spears;
****Circus***, álbum de 1994 de Eraserheads;
****Circus***, álbum de 1995 de Lenny Kravitz;
****The Circus***, álbum de 1987 de Erasure;
****The Circus***, álbum de 2008 de Take That;
****El circo***, 1996 canción de Los Tigres del Norte.

Como topónimo, pode referirse a:

;En Galiza
***O Circo**, lugar da parroquia de Vilaselán, no concello de Ribadeo.

## Notas
## Véxase tamén
### Outros artigos
***Circos*', lugar da parroquia de Pazos de Reis, no concello de Tui.
Carlos Puebla

**Carlos Manuel Puebla**, nado en Manzanillo o 11 de setembro de 1917 e finado na Habana o 12 de xullo de 1989, foi un cantautor cubano, coñecido como «el cantor de la revolución», ao utilizar as súas habilidades musicais para a difusión dos valores da Revolución Cubana, cantando os feitos máis relevantes e sendo cronista dos cambios ocorridos no seu país desde 1959.

## Discografía 
### Álbums de estudio 
**Y diez años van* (1969)

### EP 
**Ojo con la CIA / Todos los caminos* (1971)

### Colectivos 
**Saludo cubano* (1971)

### Obra póstuma 
* *Cantarte Comandante* (1997)
* *La novia del feeling* (1997)
* *Toda una vida* (1997)
* *Hasta siempre* (1998)
* *Dos voces de América en un canto a Cuba* (1999)
* *Soy del pueblo* (1999)
* *Mis cincuenta preferidas. Vol. III* (2001)
* *El gran tesoro de la música cubana. Vol. IV* (2004)
* *Rebeldes* (2004)

#### Colectivos 
* *¡El Che vive!* (1997)

## Véxase tamén
### Ligazóns externas
*La Voz del Pueblo, memoria de Carlos Puebla
*Canción de Carlos Puebla dedicada ó Che Guevara
*Discografía de Carlos Puebla
A Xunqueira, Antes, Mazaricos

**A Xunqueira** é un lugar da parroquia de Antes, no concello coruñés de Mazaricos, na comarca do Xallas. Segundo o IGE, en 2023 tiña 51 habitantes (25 homes e 26 mulleres).

## Lugares e parroquias 
### Lugares de Antes 
### Parroquias de Mazaricos 
## Notas 
## Véxase tamén 
### Outros artigos 
*Lugares de Mazaricos
Anestesioloxía

A **anestesioloxía** ou **reanimación** é unha especialidade médica que comprende a protección fronte á dor durante a cirurxía, así como os coidados posteriores a esta e a terapéutica da dor.

En España a duración da especialidade é de 4 anos.

[miniatura|Indución dunha [anestesia con fármacos inhalados.]]
## Notas
## Véxase tamén
### Outros artigos
*Anestesia
* Asociación Galega de Anestesioloxía, Reanimación e Terapéutica da Dor
**Revista Española de Anestesiología y Reanimación*
### Ligazóns externas
* sedar.es Sociedade Española de Anestesioloxía .
Blue (álbum)

***Blue*** é o sexto e derradeiro álbum da banda estadounidense de noise rock The Jesus Lizard, publicado o 23 de abril de 1998 a través do selo Capitol Records. Producido por Andy Gill, é unha especie de partida do son de The Jesus Lizard, explorando algúns dos aspectos máis experimentais insinuados en anteriores temas como "Happy Bunny Goes Fluff-Fluff Along" de álbum *Pure*. Este é o seu único traballo co batería Jim Kimball, que substituíu a Mac McNeilly.

## Listaxe de cancións
Lawrence Daniel Huculak

**Lawrence Daniel Huculak** (en ), nado en Vernon (Canadá) o 25 de xaneiro de 1951, é un eclesiástico católico canadense, dende 2006 metropolita de Winnipeg dos ucraínos.

## Notas
Michael Bzdel

**Michael Bzdel** (en ), nado en Wishart (Canadá) o 21 de xullo de 1930 e finado o 3 de abril de 2012, foi un eclesiástico católico canadense, metropolita de Winnipeg dos ucraínos entre 1992 e 2006.

## Traxectoria 
Bzdel naceu nunha familia de inmigrantes ucraínos en Wishart, na provincia canadense de Saskatchewan, o 21 de xullo de 1930, sendo o décimo primeiro dos catorce fillos que tiveron os seus pais. Estudou no seminario menor de San Vladimiro de Roblin (Manitoba) que levaban os redentoristas, onde decidiu ser sacerdote.

O 24 de outubro de 1948 profesou como membro de dita congregación, sendo ordenado sacerdote da mesma o 7 de xullo de 1954 por Andrii Roboretskyi, exarca apostólico de Saskatoon. Logo da súa ordenación, exerceu o seu ministerio en varias parroquias do Canadá occidental. En 1984 foi elixido superior provincial da provincia do Canadá dos redentoristas.

O 16 de decembro de 1992 foi nomeado metropolita de Winnipeg. Recibiu a ordenación episcopal o 9 de marzo de 1993 de mans do seu predecesor Maksym Hermaniuk.

Como metropolita, converteuse nun dos catro membros de oficio do Consello Permanente da Conferencia dos Bispos Católicos do Canadá. En 1997 o papa Xoán Paulo II escolleuno delegado para o Sínodo dos Bispos para América.

Retirouse do cargo en xaneiro de 2006, e finou o 3 de abril de 2012.

## Notas
M. C. Gainey

**Michael Connor** "**M. C.**" **Gainey**, nado en Jackson (Mississippi) o 18 de xaneiro de 1948, é un actor estadounidense.

## Notas 
## Véxase tamén 
### Ligazóns externas 
*
Rostov do Don

**Rostov do Don** (en ruso: Ростов-на-Дону, *Rostov-na-Donu*; literalmente *Rostov no Don* ou *Rostov sobre o Don*) é unha cidade de Rusia, capital da provincia homónima. Localízase no sur do país, preto da desembocadura do río Don no Mar de Azov. Ten preto de 1 millón e 271 mil habitantes e foi fundada en 1749.

Rostov do Don foi unha das cidades sede da Copa do Mundo de fútbol de 2018.

## Irmandamentos 
*  Glasgow
*  Pleven
*  Dortmund
*  Gera
*  Le Mans
*  Mobile
*  Vólos
*  Kajaani
*  Cheongju
*  Antália
*  Ereván
*  Odesa

## Notas 
## Véxase tamén 
### Outros artigos 
* Voo 981 de Flydubai
* Mundial de Fútbol Rusia 2018
### Ligazóns externas 
* Instituto Libre Ruso-Alemán de Xornalismo  e mais 
* Rostov Aviation Portal   e
Voo 981 de Flydubai

O **voo 981 de Flydubai** foi un voo regular internacional entre o Aeroporto Internacional de Dubai e o Aeroporto de Rostov, operado por Flydubai, aeroliña de baixo custo dos Emiratos Árabes Unidos. O día 19 de marzo de 2016 o avión que realizaba a ruta, un Boeing 737, esnafrouse nos arredores de Rostov do Don, en Rusia, cando este se atopaba na súa segunda tentativa de aterraxe, tras un primeiro intento abortado.

No momento en que a aeronave chegou a Rostov do Don as condicións meteorolóxicas non eran óptimas, e o avión estivo máis de dúas horas no aire agardando a aterrar, segundo os relatorios preliminares. O avión non se esnafrou no momento de aterrar, senón cando se atopaba dando outro xiro de espera. O impacto aconteceu arredor das 3:40, hora local, e non deixou sobreviventes.

## Avión 
O aparello accidentado era un Boeing 737-8KN de cinco anos de idade, con rexistro A6-FDN e número de serie 40241, equipado con dous motores CFM International CFM56. O seu primeiro voo fora o 21 de decembro de 2010, e entregouse a Flydubai o 24 de xaneiro de 2011.

O voo 981 levaba combustible suficiente para 8,5 horas de voo e no momento do accidente levaba voadas 6 horas dende a engalaxe en Dubai.

## Notas 
## Véxase tamén
### Outros artigos
* Voo 9525 de Germanwings
* Flydubai
### Ligazóns externas
* //
Flydubai

**Flydubai** (escrita como **flydubai**) é unha aeroliña de baixo custo árabe dos Emiratos Árabes Unidos, con sede na terminal 2 do Aeroporto Internacional de Dubai. Flydubai basea o seu modelo de negocio en ofertar prezos de billetes competitivos, xunto con servizos de hotel, alugueiro de veículos, seguros e servizos de visados en Dubai.

A aeroliña opera desde a Terminal 2 do Aeroporto Internacional de Dubai.
## Frota 
En xaneiro de 2018 a frota de flydubai estaba formada polos seguintes avións:

## Notas
## Véxase tamén
### Outros artigos
* Voo 981 de Flydubai
### Ligazóns externas
* Páxina oficial
Illote do Castelo

O **illote do Castelo** é unha illa galega situada na desembocadura do río Oitavén, na enseada de San Simón. Pertence á parroquia de Ponte Sampaio, do concello de Pontevedra. Localízase a escasos metros da costa, de xeito que durante a baixamar é posíbel a comunicación por terra co illote, nunha zona de baixos limosos, empregados adoito para o marisqueo.

A illa atópase deshabitada, e non se conserva ningún vestixio de construción agás un cruceiro e unha estatua, ambas as dúas do século XX. A vexetación é a mesma que a da costa galega, isto é, na súa meirande parte matogueiras, piñeiros e eucaliptos.

## Etimoloxía
Neste illote existiu unha pequena fortificación, o castelo de San Paio de Luto. De aspecto circular, no punto máis elevado da illa apreciaríase unha estrutura cuadrangular que poderían formar os alicerces dun antigo castelo.

No século XVII o Padre Sarmiento teorizaba sobre a illa ao suxerir a posibilidade de que existise unha pequena construción defensiva para a protección de Ponte Sampaio.

## Galería de imaxes

IlloteCastelo3.jpg|Illote de Castelo, visto desde a ponte sobre o río Oitavén.
Los puentes de Pontesampaio (5077953602).jpg|Illote con Pontesampaio ao fondo.

## Notas
## Véxase tamén
### Outros artigos
* Illa da Insuíña
* Salinas de Ulló
### Ligazóns externas
* Ficha en galiciamaxica.gal
Lazar Mladenov

**Lazar Dimitrov Mladenov** (en ), nado o 11 de xullo de 1854 en Bansko e finado o 6 de marzo de 1917 en Roma, foi un eclesiástico católico búlgaro, vigairo apostólico de Macedonia entre 1883 e 1895.

## Traxectoria 
Naceu o 11 de xullo de 1854 en Bansko, onde o seu pai era sacerdote e mestre. Mladenov estudou na escola francesa dos lazaristas de Tesalónica, e posteriormente na escola francesa de Constantinopla. A comezos de decembro de 1894 acudiu ao Sínodo da Igrexa ortodoxa búlgara en Sofía pedindo ser recibido na ortodoxia, o que foi aprobado o 8 de decembro. En 1895, arrependido, volveu ao catolicismo e en 1896 trasladouse a Roma, onde serviu como asesor en asuntos orientais e foi adxunto á dirección da Biblioteca Vaticana. Finou en Roma o 6 de marzo de 1917.

## Notas 
## Véxase tamén 
### Bibliografía 
* 

### Ligazóns externas 
* Perfil na web do exarcado de Sofía
Opus caementicium

[miniatura|dereita|250px|Exemplo de *opus caementicium* nun túmulo na [Vía Apia, en Roma.]]
miniatura|220px|Volta inmensa feita con * opus caementicium *

***Opus caementicium*** (do latín = *caementum*: entullo, pedra en bruto), o formigón romano, é unha técnica de construción de paredes utilizada polos romanos. Faise con morteiro e pedras de todo tipo (de residuos, por exemplo) e ten a aparencia do formigón. A mestura facíase a pé de obra, alternando padas de morteiro ou argamasa con seixos.

O formigón romano podíase empregar só, dándolle forma dentro dun encofrado, ou usalo para encher os espazos entre paredes e bóvedas ficando bloqueado entre dúas paredes de bloques rectangulares de pedra (*opus quadratum*, *opus vittatum* e *opus reticulatum*). A medida que se ía subindo a parede, podíanse pór fileiras de ladrillos atravesada ao largo da parede (tizóns ou forras), o que permitía regularizar e reforzar o conxunto polo efecto de encadeamento.

O * ​​opus caementicium * é unha das claves do éxito arquitectónico das construcións romanas, pola súa velocidade de execución e a solidez da construción unha vez rematada. Permitiu a realización dun tipo de volta monobloc (chamada de bóveda de formigón) cun van de varias ducias de metros, como a Basílica de Maxencio ou o Panteón de Agripa.

Na maioría dos casos a estrutura das construcións que utilizaban *opus caementicium* eran revestidas para ficaren máis apelativas, en termos estéticos. Existen varias formas de aplicar esta técnica:
* *opus incertum*.
* *opus quasi reticulatum*.
* *opus reticulatum*.
* *opus mixtum*.
* *opus latericium* ou *opus testaceum*.
* *opus vittatum*.
* *opus sectile*.
* *opus tectorium*.

## Notas
Barbeitos, Fonfría, A Fonsagrada

**Barbeitos** é un lugar da parroquia de Fonfría, no concello lugués da Fonsagrada, na comarca da Fonsagrada. Segundo o IGE, en 2015 tiña 14 habitantes (8 homes e 6 mulleres).

## Lugares e parroquias 
### Lugares de Fonfría 
### Parroquias da Fonsagrada 
## Notas
Lonxe da terriña

"**Lonxe da terriña**" é un poema de Aureliano Pereira.

É tamén o nome de varias publicacións:

****Lonxe da Terriña***, revista editada en Ponteareas en 1960.
****Lonxe da Terriña***, revista do Lar Gallego de Chile, editada en Santiago de Chile dende 1989.
Gp41

A **gp41** ou **glicoproteína 41** é unha proteína que forma parte do complexo proteico da envoltura dos retrovirus, incluíndo o *virus da inmunodeficiencia humana* (VIH), causante da SIDA. A Gp41 é unha proteína transmembrana que contén varios sitios no seu ectodominio que son necesarios para infectar as células hóspedes.

## Xene e modificacións postraducionais 
O xene *env* do virus codifica a gp160, que é un precursor, que é intensamente glicosilado e clivado proteoliticamente pola protease celular furina orixinando dúas subunidades, a gp120 e a gp41 (esta última é a glicoproteína da que trata este artigo).

## Función 
Nun virión libre, os péptidos de fusión situados na zona amino terminal da gp41 están enterrados no complexo da envoltura nun estado non fusoxénico inactivo que está estabilizado por un enlace non covalente coa gp120. A gp120 únese ao receptor CD4 da superficie celular e ao correceptor (CCR5 ou CXCR4), das células susceptibles como as células T axudantes e macrófagos. Como resultado, ten lugar unha fervenza de cambios conformacionais nas proteínas gp120 e gp41. A parte central da gp41 prégase formando unha estrutura de seis feixes helicoidais que deixan expostos os anteriormente ocultos péptidos de fusión gp41, que entón axudan á fusión coa membrana da célula hóspede. O proceso de activación prodúcese rapidamente, o que suxire que o estado inactivo da gp41 é metaestable e os cambios conformacionais permiten que a gp41 adquira o seu estado activo máis estable.

## Como diana de fármacos 
A interacción dos péptidos de fusión gp41 coa célula diana causan a formación dunha estrutura de pre-forquita intermediaria, que fai de ponte e fusiona as membranas viral e celular. A estrutura de pre-forquita ten unha vida media relativamente longa, o que fai que poida utilizarse como diana para a intervención terapéutica e para péptidos inhibidores.

O Enfuvirtide (tamén chamado T-20) é un fármaco inhibidor de fusión que se une á estrutura de pre-forquita e impide a fusión das membranas e a entrada do VIH na célula hóspede. A vulnerabilidade desta estrutura iniciou o desenvolvemento dunha gran variedade de fármacos que impiden a fusión. Tamén se descubriu que diversas moléculas naturais se poden unir á gp41 e impiden a entrada do VIH-1.

## Notas 
## Véxase tamén 
### Ligazóns externas 
*
Medicina do deporte

[250px|miniatura|O futbolista [Andrés Iniesta, ao ser atendido dunha torcedura de nocello nun partido fronte ao Werder Bremen.]]
A **medicina do deporte** é a especialidade médica que estuda os efectos do exercicio do deporte e, en xeral, da actividade física no organismo humano, desde o punto de vista da prevención e o tratamento das doenzas e lesións, así como a rehabilitación destas. Deste xeito, ocúpase de avaliar e acompañar aos deportistas antes, durante e após a práctica da actividade física. Por outra banda, a medicina deportiva está dirixida non só a atletas de elite, senón tamén a persoas que precisan empregar a actividade física como ferramenta para mellorar a súa saúde.

En España, a medicina do deporte é unha especialidade recoñecida dentro do sistema de formación sanitaria MIR, co nome oficial de *Medicina da Educación Física e o Deporte*, e ten unha duración de 3 anos.

## Notas
## Véxase tamén
### Outros artigos
*Deporte de risco
*Lesión deportiva
*Dopaxe
Gran Premio de Hungría de 1987

O **Gran Premio de Hungría de 1987**, foi unha carreira de Fórmula Un que se disputou o 9 de agosto de 1987, no circuíto de Hungaroring. Foi a novena carreira da tempada de 1987.

Foi o terceiro Gran Premio de Hungría e o segundo desde o seu reinicio en 1986 no circuíto de Hungaroring. A carreira disputouse sobre 76 voltas ao circuíto de catro quilómetros para un distancia da carreira de 305 quilómetros.

A carreira foi gañada polo eventual campión mundial de 1987, o piloto brasileiro Nelson Piquet pilotando un Williams FW11B. Foi a segunda vitoria consecutiva de Piquet logo de gañar no Gran Premio de Alemaña. Foi unha vitoria de rebote, logo de que o Williams Nigel Mansell perdese a porca da roda dianteira dereita na volta 70. O piloto brasileiro Ayrton Senna terminou en segunda posición no seu Lotus 99T por diante do actual campión do mundo Alain Prost no seu McLaren MP4/3.

O piloto belga Thierry Boutsen (Benetton B187) perseguiu aos líderes durante toda a carreira para ser recompensado coa cuarta posición por diante do Brabham BT56 do italiano Riccardo Patrese. O último punto do campionato foi para o británico Derek Warwick no seu Arrows A10. Warwick enfermo de gripe e conxuntivite, afirmou que o punto nun circuíto tan esixente fisicamente foi un logro notable, dadas as circunstancias. Jonathan Palmer logrou os puntos do Jim Clark Trophy acabando sétimo no seu Tyrrell DG016 co seu compañeiro de equipo Philippe Streiff noveno detrás do segundo Arrows de Eddie Cheever. O piloto italiano Ivan Capelli foi décimo no March 871.
A vitoria permitiu a Piquet ampliar a vantaxe de puntos no campionato a sete sobre Senna e 18 sobre Mansell.
## Clasificación 
* Os números entre parénteses refírense ás posicións dos participantes con motores normalmente aspirados que competían polo Jim Clark Trophy.

## Posicións logo da carreira 
;Clasificación no campionato de piloto

;Clasificación do campionato de construtores

;Clasificación Trofeo Jim Clark

;Clasificación Trofeo Colin Chapman

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Tourís

O topónimo **Tourís** pode referirse a:

;En Galiza
***Illa de Tourís Novo**, illa da ría de Arousa, no concello do Grove;
***Tourís**, lugar da parroquia de Luaña, no concello de Brión;
***Tourís**, lugar da parroquia de Sorribas, no concello de Rois;

Amais, como apelido, pode referirse a:

***José Manuel Cores Tourís**, político galego (n. 1958).
Vigués distinguido

**Viguesa distinguida** ou **vigués distinguido** é un galardón outorgado anualmente polo concello de Vigo.
## Vigueses distinguidos
[miniatura|175px|[Mary Quintero.]]
miniatura|IES Santa Irene, distinguido 1997.
miniatura|Colexio Compañía de María.
miniatura|175px|Carlos Oroza.
Algunha das persoas ou institucións recoñecidas coa distinción foron:
miniatura|Hospital do Meixoeiro.
* Afonso Paz-Andrade (1986)
* Maruxa Méndez (1988)
* Faustino Álvarez Álvarez (1989)
* Moxenas (1991)
* Luís Espada Recarey (1991)
* Alberto Casal Rivas (1992)
* Francisco Castro Represas (1993)
* Mary Quintero (1994)
* Celso Rivas Pérez (1994)
* Dorotea Bárcena (1995)
* Estai (barco) (1996)
* IES Santa Irene (1997)
* José Cerviño (1997)
* Enrique Suárez Guntín (1997)
* Agustín Malvido (1998) 
* Xerardo González Martín (1999)
* Antón Corral (2001)
* Antía Cal (2002)
* Bieito Ledo (2005)
* Centro Oceanográfico de Vigo (2007)
* Xosé Armesto Faginas (2007, postumamente)
* Genaro Borrás (2007)
*Carlos Núñez (2007)
*Liceo Marítimo de Bouzas (2007)
* Asociación de Amigos da Ópera de Vigo (2008)
* Hijos de J. Barreras (2008)
* Asociación de Tradutores Galegos (2009)
* Equipo de Enxeñeiros da UVigo, Satélite XaTcobeo (2012)
* Carlos Oroza (2013)
* Colexio Compañía de María de Vigo (2013)
* Club Rápido de Bouzas (2014)
* Dolores Galovart (2014)
* Manuel Mera (2014)
* Hospital do Meixoeiro (2015)
* Asociación de Familias de Persoas con Parálise Cerebral, Comesaña Sporting Club, Down Vigo, Estaleiros e Varadeiros Francisco Cardama, Menchu Lamas, Xunta de Persoal Área Sanitaria de Vigo, Cáritas Diocesana de Tui-Vigo (2016)
* CRAC de Coruxo, Mayeusis, Ramón Patiño, Mercedes Oliveira, Colexio de Fomento Las Acacias-Montecastelo, Xosé Silveira, Asociación de Comerciantes e Hostaleiros Vigovello (2017)
* Ledicia Costas e Antonio García, Asociación de Amas de Casa Agarimo, Coruxo Fútbol Club, Colexios Fleming e Canicouva, Rosario Pérez Montes, Montañeiros Celtas, Asociación de Veciños A Miñoca e Centro Comercial Coia 4.
* 29 centros educativos, Asociación Cultural Xarabal, Asociación Veciñal Emilio Crespo de Navia, Sociedade Cultural Comisión de Festas da Consolación, Central Radio Taxi y Servicios, Óscar Villar Díaz, ex xefes de servizo dos centros de Atención Primaria de Vigo, Diego de Giráldez.

## Notas 
## Véxase tamén 
### Bibliografía 
*

### Outros artigos 
* Medalla da cidade de Vigo
### Ligazóns externas 
*ViguesesDistinguidos.vigo.org
Quique Fraga

**Enrique Fernández Fraga**, máis coñecido como **Quique Fraga**, nado en Lugo, é un adestrador profesional de baloncesto galego e actual adestrador asistente do Club Baloncesto Breogán.

## Traxectoria 
Tras ser xogador e adestrador do Estudiantes de Lugo, pasou a ser adestrador asistente de Lisardo Gómez no Club Baloncesto Breogán onde, tras a baixa por enfermidade do mesmo, pasou facerse cargo do equipo. Tras finalizar a campaña 2015-16, Fraga volveu ser o segundo adestrador do club, asistindo a Natxo Lezkano. Despois de acadar o ascenso á Liga ACB, pasou a ser director deportivo do equipo lucense.

## Traxectoria
* Club Baloncesto Breogán (LEB, 2016)

## Palmarés 
* Final dos Playoffs da Liga LEB como segundo adestrador (2015)
* Campión da Copa Princesa como segundo adestrador (2018)
* Campión da Liga LEB como segundo adestrador (2018)

## Notas 
## Véxase tamén 
### Ligazóns externas 
* Comunicado de prensa do Breogán (09-03-16).
Songs the Lord Taught Us

***Songs the Lord Taught Us*** é o álbum de estrea da banda estadounidense de garage punk The Cramps, publicado en maio de 1980 a través do selo I.R.S. Records nos Estados Unidos e de Illegal Records no Reino Unido.

En 2020 *Rolling Stone* incluíu *Songs the Lord Taught Us* na súa lista dos *80 mellores álbums de 1980*, eloxiando á banda polo seu "son psicodélico que foi moito máis alá dos momentos máis *kitsch* dos Ramones ou Blondie e cara a un reino totalmente novo *garage-trash*".

## Listaxe de cancións
Lesión deportiva

[300px|miniatura|[Antonio Cassano, lesionado no céspede da final da Eurocopa 2012]]
Unha **lesión deportiva** é calquera dano que se produza contra o organismo, ben física ou ben psicolóxica, no desenvolvemento dunha actividade deportiva, tanto afeccionado coma profesional, e que comporta algunha limitación na actividade física. A meirande parte dos trastornos musculares son de orixe traumática e relacionados coa actividade física. Aproximadamente unha de cada tres lesións entre deportistas afectan ao músculo.

Se atendemos ao tempo de evolución e rehabilitación dunha lesión, podemos diferenzas entre lesións agudas e lesións crónicas. As lesións agudas son danos que requiren un tempo de curación relativamente curto, mentres que as lesións crónicas adoitan precisar tempos de recuperación maiores, e é posíbel que non rematen recuperándose na súa totalidade.

Aproximadamente un de cada tres deportistas terán algún tipo de lesión na escola secundaria.

## Notas
## Véxase tamén 
### Outros artigos
* Medicina do deporte
* Dopaxe
Periscope

**Periscope** é unha aplicación de vídeo en streaming desenvolvida para iOS e Android por Kayvon Beykpour e Joe Bernstein.
Comezou a funcionar en febreiro de 2014 baixo o nome de Bounty. Acadaron o 1,5 millón de dólares de Founder Collective, Scott Belsky, Maveron, Google Ventures, Menlo Ventures, Bessemer, Stanford – StartX e Sam Shank en abril de 2014.

En xaneiro de 2015 a compañía foi adquirida por Twitter.

## Notas
## Véxase tamén
### Outros artigos
* Snapchat
* Twitter Live
## Ligazóns externas
*periscope.tv Páxina oficial.
Streaming

**Streaming** (fluxo de información multimedia, en galego) é unha forma de distribución de datos, polo xeral datos multimedia, nunha rede a través de ordenadores. O termo *streaming* provén do inglés e refírese a unha corrente continua, que flúe sen interrupción.

A tecnoloxía *in streaming* funciona mediante un búfer de datos que van sendo almacenados a medida que se van descargando na estación do usuario para despois amosarlle o material descargado. Isto contraponse ao mecanismo tradicional de descarga de ficheiros, no que se requiría que o usuario descargase na súa totalidade o arquivo para poder acceder ao contido.

O termo aplícase habitualmente á difusión de son ou vídeo. O streaming precisa dunha conexión de polo menos a mesma amplitude de banda que a taxa de transmisión do servizo.

O streaming popularizouse na década dos 2000, cando a velocidade de Internet se fixo accesíbel economicamente á meirande parte da poboación.

## Plataformas de transmisión populares 
### Vídeo 
A transmisión en streaming é popular nestes días e agora é a maior fonte de entretemento para os usuarios finais. Hai moitas plataformas de transmisión dispoñibles agora. Abaixo amósanse algúns deles:

### Música 
Ademais, existen aplicacións de transmisión de música. Usando as mesmas, os usuarios poden transmitir música nos seus dispositivos compatibles. Estes servizos inclúense cun plan gratuíto e de pago. Co plan gratuíto, obtés anuncios e acceso limitado ás funcións, mentres que os plans de pago ofréceche transmisión de música de alta calidade, sen anuncios e todo o acceso premium da aplicación. Embaixo amósanse as aplicacións de transmisión de música máis soadas:

## Véxase tamén 
### Outros artigos 
* Podcast
* Televisión
O Castro, Fonfría, A Fonsagrada

**O Castro** é un lugar da parroquia de Fonfría, no concello lugués da Fonsagrada, na comarca da Fonsagrada. Segundo o IGE, en 2015 tiña 4 habitantes (2 homes e 2 mulleres).

## Lugares e parroquias 
### Lugares de Fonfría 
### Parroquias da Fonsagrada 
## Notas
Captura de pantalla

[200px|miniatura|Captura de pantalla da [Wikipedia en inglés, realizada cun teléfono iPhone.]]
Unha **captura de pantalla**, ou **screenshot** en inglés, é a creación dunha imaxe multimedia que reproduce exactamente a pantalla dun dispositivo multimedia, ben ordenador, ben teléfono móbil. Coloquialmente o proceso de realización dunha captura de pantalla denomínase *pantallazo*.

O xeito máis habitual de realizarmos unha captura de pantalla en computadoras é premendo a tecla  (á veces tamén chamada , , ,  ou ) sita na parte superior derecita do teclado. Dependendo do sistema operativo ou contorno de escritorio, o proceso da captura pode variar.

## Apple 
### macOS 
* Nos sistemas macOS, premendo as teclas  se obtén unha captura de pantalla que se garda no escritorio.
* Con  se garda no portapapeis, e se pode pegar posteriormente nun documento.

## Microsoft 
### Windows 
* En sistemas Microsoft Windows a imaxe almacenase no portapapeis. Polo tanto para obter a captura de pantalla é necesario pegar o contido do portapapeis (nun procesador de textos ou outros programas de ofimática) ou  acudir nun editor de imaxes (como Microsoft Paint) para modificalo e gardalo. Deste xeito posteriormente pode ser tratado como un ficheiro independente. Se ademais de premer a tecla  prémese a tecla  se obtén unha captura da ventá que se atopa activa nese momento no lugar do escritorio completo.
* En Windows 7, é posible facer capturas de pantalla mediante o programa "Recortes", que está instalado por defecto. Windows 7 dispón tamén da aplicación "Gravación de accións de usuario" (psr) que permite gravar unha captura de pantalla cada vez que o usuario preme un botón do rato.
* En Windows 8 mellórase a función de captura, premendo as teclas  ou  se obtén unha captura de pantalla que se garda de xeito automático, creando unha carpeta chamada "Screenshots" na carpeta "Imaxes". Onde as capturas tomaran un nome "Captura de pantalla", cunha numeración consecutiva "(#)" e un formato ".png" predeterminados, resultando como nome "Captura de pantalla (#).png".
### Windows Phone 
* En Windows Phone 8, estea ou non bloqueado o móbil, ten que premerse á vez o botón de acendido/bloqueo e o botón de "Windows". As capturas se gardan no seu tamaño orixinal na aplicación de fotos, dentro do álbum "Imaxes".

## Software Libre 
### Linux 
* Nos sistemas con contorno KDE ou GNOME, unha pequena ventá nos invita a establecer un nome e un destino para almacenar a imaxe.

Kubuntu jaunty.png|Captura de pantalla no sistema operativo Kubuntu.
Manulinux.png|Captura de pantalla de Ubuntu ao estilo macOS.

### Android 
* En Android, a partir da versión 3.0 Honeycomb (Sistema Operativo só para tabletas) é posible realizar a captura de pantalla seleccionando a opción na barra inferior, xa desde a versión 4.0 Ice Cream Sandwich realizase premendo os botóns baixar volume e acendido ao mesmo tempo durante un par de segundos (pode variar segundo o dispositivo e a marca).

## Notas
## Véxase tamén
### Outros artigos
* Captura de vídeo
* Printscreen
### Ligazóns externas
* Como realizar unha captura de pantalla en Windows.
Netflix

**Netflix, Inc.** é unha empresa comercial estadounidense de contidos multimedia que proporciona mediante unha tarifa plana mensual, series e filmes en streaming, baixo demanda por Internet e DVD-por-correo, onde os DVD se envían mediante Permit Reply Mail. A compañía foi fundada en 1997 e ten a súa sede en Los Gatos, California. Comezou o seu servizo baseado en subscrición en 1999. Para o ano 2009, Netflix estaba a ofertar unha colección de 100 000 títulos en DVD e posuía máis de 10 millóns de clientes subscritores. O 25 de febreiro de 2007, Netflix entregou o DVD número mil millóns. En abril de 2011, Netflix superou a cifra de 23 millóns de subscritores, que se converteron en máis de 60 millóns no ano 2015.

O 20 de outubro de 2015, Netflix chegou a Galicia. En xaneiro de 2016, a empresa expandiuse pola maioría dos países do mundo, chegando a máis de 190.

Netflix estreou internacionalmente a primeira serie en lingua galega distribuída pola plataforma o 29 de marzo de 2019: *O sabor das margaridas*.

Tras a invasión rusa de Ucraína en 2022, o 4 de marzo de 2022, Netflix anunciou que puxo en pausa todos os futuros proxectos e adquisicións de Rusia. Dous días despois, o 6 de marzo de 2022, Netflix anunciou que suspendería o seu servizo en Rusia.

## Notas
## Véxase tamén
### Outros artigos
* Lista de títulos con versión en galego nas plataformas de streaming
* Streaming
* 100 Humans

### Ligazóns externas
* Sitio web oficial
Gran Premio de Portugal de 1987

O **Gran Premio de Portugal de 1987** foi unha carreira de automobilismo de Fórmula Un, celebrada o 20 de setembro de 1987 no circuíto de Estoril. Foi a décimo segunda rolda da tempada de Fórmula Un de . Foi o 16º Gran Premio de Portugal e o cuarto que tivo lugar en Estoril. A carreira disputouse sobre 70 voltas ao circuíto de catro quilómetros para un distancia da carreira de 304 quilómetros.

A carreira foi gañada polo campión do mundo, o francés Alain Prost pilotando un McLaren MP4/3. Prost terminou 20 segundos por diante do piloto austríaco Gerhard Berger que pilotaba un Ferrari F1/87. Nelson Piquet terminou terceiro pilotando un Williams FW11B. A vitoria foi a 28º vitoria nun Gran Premio de Prost, eclipsando a marca de Jackie Stewart de todos os tempos.

A carreira viuse empañada por unha colisión de varios coches na primeira volta. Piquet e Michele Alboreto (Ferrari F1/87) chocaron ao principio, Derek Warwick (Arrows A10), Satoru Nakajima (Lotus 99T), Martin Brundle (Zakspeed 871), Christian Danner (Zakspeed 871), Philippe Alliot (Lola LC87), René Arnoux (Ligier JS29C) e Adrián Campos (Minardi M186) víronse todos involucrados no accidente subseguinte. Só Danner foi incapaz de reiniciar xa que o equipo Zakspeed só tiña un coche utilizable, que foi para Brundle.

Piquet terminou terceiro por diante de Mansell e Senna, Piquet ampliou a súa vantaxe no campionato a 18 puntos sobre Senna e 24 sobre Mansell.

## Clasificación 
### Cualificación 
## Notas 
*Os números entre parénteses refírense ás posicións dos participantes con motores normalmente aspirados que competían polo Jim Clark Trophy.

## Posicións logo da carreira
;Clasificación no campionato de pilotos

;Clasificación do campionato de construtores

;Clasificación Trofeo Jim Clark

;Clasificación Trofeo Colin Chapman

***Nota**: Só están incluídos os cinco primeiros postos en ambos os grupos de clasificación.

## Referencias
## Véxase tamén 
### Ligazóns externas
Feliz Feroz

***Feliz Feroz*** (editado en galego baixo o título de ***Feliz Feroz. O lobiño riquiño***) é unha obra de literatura infantil escrita por Hematocrítico.

A súa primeira edición foi en idioma español baixo a editorial Anaya o 17 de abril de 2014 e dentro da colección *Sopa de Libros*. Posteriormente foi editado en galego por Edicións Xerais.
## Sinopse
Lobiño é un lobo que, malia presumírselle unha actitude feroz, é dócil e bo. Preocupada pola súa falta de fereza, a nai de Lobiño decide envialo a xunto o seu irmán e tío de Lobiño, o Lobo Feroz. Lobo Feroz terá o cometido de converter ao bo e dócil Lobiño nun gran depredador. Lobiño é ensinado polo seu tío a cazar coellos, asustar ás persoas, comer aos porcos... Pero non é quen de facelo. En lugar diso, come ensalada cos demais animais, faise amigo de Carapuchiña, e ponse a xogar cos porcos.

## Premios
* *Premio Fundación Cuatrogatos*, 2015. 
* *White Ravens*, 2015.
## Notas
## Véxase tamén
### Ligazóns externas
* Ficha do libro.
Wismichu

**Ismael José Prego Botana**, nado en Monte Alto (A Coruña) o 5 de outubro de 1993, máis coñecido coma **Wismichu**, é un humorista e *youtuber* galego*.* A 21 de agosto de 2018 tiña arredor de 7,5 millóns de subscritores e 997 043 571 visualizacións,  facendo da súa canle a décimo terceira con máis subscritores en España.

## Traxectoria 
Prego naceu na Coruña en 1993 para posteriormente mudarse a Madrid para estudar Comunicación de Deseño de Moda. Vive en Barcelona.

Ismael afirmou que a orixe do seu nome en YouTube é unha versión do nome "Isma", abreviado de Ismael, xa que os seus amigos chámanlle "Wisma". Segundo Prego, inicialmente quería que o seu nome en YouTube fose "Wisma", pero nese momento YouTube non permitía nomes de menos de 5 caracteres, polo que fixo o seu nome máis longo que rematou por ser Wismichu.

Comezou a súa carreira na plataforma de vídeos en streaming Youtube, onde realizaba vídeos sobre diversos videoxogos, entre os que destacan *Call of Duty*, *Scott Pilgrim* ou *Minecraft*. A súa andaina na súa canle comezou en 2012, e en 2015 superou os 2,5 millóns de subscritores.

En abril de 2015 a súa canle foi pechada por Youtube por violar a política da páxina ao incluír unha escena de sexo explícito., o humorista puido recuperala.

Ademais, en 2014, actuou como personaxe secundario no filme *Torrente 5: Operación Eurovegas*, xunto con outros *youtubers* célebres como Rubius, Mangel ou WillyRex.

En 2016 realizou unha xira por España actuando no seu espectáculo *Hay un Wismichu en mí*, onde visitou Santa Cruz de Tenerife, Valladolid, Bilbao, Barcelona, A Coruña, Vigo, Palma e Avilés. Na primeira das súas actuacións, que tivo lugar en Tenerife, Wismichu recibiu críticas polos contidos do espectáculo, que foron criticados por algúns dos asistentes como non aptos para un público adolescente, que é o destinatario principal dos vídeos de Wismichu.

En xuño de 2016 publicou o seu primeiro libro *Si te rindes, pierdes.*

En setembro de 2016, Wismichu e mais o seu compañeiro AuronPlay fixeron unha chamada de broma a un negocio de madeira, preguntando por leña para queimar a súa escola. Unha empresa madeireira de Andalucía apareceu nun noticiario uns días despois, afirmando que presentaran unha demanda na policía polo incidente xa que tivera un impacto negativo no seu negocio. A compañía de madeira, que segundo Wismichu non foi a compañía á que se chamou no vídeo, queixouse de recibir unha morea de chamadas de broma despois de que o vídeo fose subido e portavoces da compañía dixeron que isto arruinou a empresa.

Wismichu tivo enfrontamentos con outros YouTube como Dalas Review.

En outubro de 2018 provocou unha forte polémica no Festival Internacional de Cinema Fantástico de Sitges, onde se programou a *première* do suposto filme de Ismael Prego, *Bocadillo*. A proxección consistiu na emisión en bucle dunha gravación breve. O director respondeu á irada resposta do público que o troleo forma parte dun proxecto que se recollerá en documental. Días antes da estrea mudou o seu alias en twitter por: "El mejor directroll de España".

## Notas 
## Véxase tamén 
### Ligazóns externas 
* Canle principal de Wismichu en YouTube.
Zona glomerulosa

A **zona glomerulosa** ou glomerular da glándula adrenal é a capa máis superficial do córtex adrenal, está situada xusto debaixo da cápsula renal. As súas células son ovoides e están dispostas en grupos ou arcos (*glomus* en latín significa 'bóla'). Tínguense moi ben porque os seus núcleos se concentran densamente. Producen a hormona aldosterona.

[miniatura|250px|esquerda|Tinguidura de [hematoxilina-eosina do córtex adrenal. A zona glomerulosa é a capa máis externa, debaixo da cápsula renal (preto do punteiro).]]

En resposta ao aumento dos niveis de potasio, a presenza de renina ou a diminución do fluxo sanguíneo nos riles, as células da zona glomerulosa producen e segregan o mineralocorticoide aldosterona ao sangue como parte do sistema renina-anxiotensina. Aínda que unha produción sostida de aldosterona require unha entrada persistente de calcio a través de canles de Ca2+ activadas por voltaxe baixa, as células da zona glomerulosa illadas considérase que non son excitables, e teñen voltaxes de membrana rexistrados que están demasiado hiperpolarizados como para permitir a entrada polas canles de Ca2+. Con todo, nos ratos as células da zona glomerulosa en preparacións de cortes adrenais xeran espontaneamente oscilacións no potencial de membrana de baixa periodicidade; esta excitabilidade eléctrica innata das células da zona glomerulosa proporciona unha plataforma para a produción dun sinal reiterado das canles de Ca2+ que pode ser controlado pola anxiotensina II e o potasio extracelular, os dous maiores reguladores da produción de aldosterona. A expresión de proteínas específicas de neuronas nas células da zona glomerulosa dos tecidos adrenocorticais humanos foi predita e atopada por varios autores e suxeriuse que a expresión de proteínas como a molécula de adhesión celular neural (NCAM) nas células da zona glomerulosa reflicte o carácter rexenerativo destas células, as cales perderían a inmunorreactividade NCAM despois de moverse á zona fasciculada. Porén, xunto con outros datos sobre propiedades neuroendócrinas das células da zona glomerulosas, a expresión de NCAM pode reflectir unha diferenciación neuroendócrina destas células.

## Notas 
## Véxase tamén 
### Ligazóns externas 
* 
* AnatomyAtlasesMicroscopic|15|292 - "Glándula adrenal"
Yosif Sokolski

**Yosif Sokolski** (en ), nado arredor de 1786 en Gabrovo e finado o 30 de setembro de 1879 en Kíiv, foi un eclesiástico ortodoxo búlgaro, converso ao catolicismo e nomeado primeiro vigairo apostólico de Constantinopla dos Búlgaros en 1861.

## Traxectoria 
Yosif Sokolski naceu co nome de **Ivan** arredor de 1786 en Gabrovo nunha familia cristiá ortodoxa; o seu pai era leñador, e Ivan acudía co seu pai ao bosque a axudarlle. Aprendeu a ler e escribir co sacerdote da vila.

## Notas
Zona reticular

A **zona reticular** (*zona reticularis*) é a capa máis interna do córtex adrenal, e está situada debaixo da zona fasciculada e sobre a superficie da medula adrenal. As súas células están dispostas en cordóns que se proxectan en diferentes direccións, dándolle unha aparencia reticulada á que debe o seu nome.

As células da zona reticular producen os precursores dos andróxenos, como a deshidroepiandrosterona (DHEA) e a androstenediona a partir de colesterol. A DHEA é despois convertida en DHEA-sulfato pola acción do encima sulfotransferase, SULT2A1. Estes precursores non sofren máis transformacións nas células do córtex adrenal se estas carecen do encima 17beta hidroxiesteroide deshidroxenase (como ocorre en humanos), senón que son liberadas ao torrente sanguíneo e captadas polos testículos e ovarios para producir testosterona e estróxenos, respectivamente.

A hormona hipofisaria ACTH regula parcialmente a secreción de andróxenos adrenal, e tamén o fai a CRH.

Nos humanos a capa reticular non contén o encima 17 alfa-hidroxilase; este encima hidroxila a pregnenolona, que é despois convertida en cortisol por unha oxidase de función mixta. En roedores, a falta de 17alfa-hidroxilase ten como resultado a síntese de corticosterona en vez de cortisol.

miniatura|200px|none|Corte do córtex adrenal. Opunteiro sinala a zona glomerulosa, debaixo está a capa fasciculada e a última capa é a capa granulosa.

## Notas 
## Véxase tamén 
### ligazóns externas 
* 
* AnatomyAtlasesMicroscopic|15|292 - "Glándula adrenal"
O neno e o mundo

***O neno e o mundo*** (en ), é un filme brasileiro de animación de 2013 dirixido por Alê Abreu. A película foi nomeada ao Oscar ó mellor filme de animación na 88ª edición dos Oscar en 2016.

Estrouse en galego a través da plataforma en liña do Xabarín Club.

## Elenco 
* Alê Abreu 
* Vinicius Garcia
* Emicida
* Melissa Garcia
* Nana Vasconcelos

## Galardóns e nomeamentos 
* 2014: Festival d'Annecy: Mellor filme
* 2016: Premios Annie: Mellor Animación Independente, 3 nomeamentos.
* 2016: Premios Oscar: Nomeado a mellor filme de animación.

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Faustino Álvarez Álvarez

**Faustino Álvarez Álvarez**, nado en Gondomar e finado no mesmo concello o 17 de xaneiro de 1994, foi un empresario, comerciante e político galego.

## Traxectoria 
Foi tenente de alcalde no concello de Gondomar e concelleiro no de Vigo; deputado provincial de Pontevedra; presidente do sindicato téxtil; presidente da Federación Galega de Atletismo (1944-1947); vicepresidente e presidente, sucesivamente, do Real Club Celta; e presidente da Cámara Oficial da Propiedade Urbana de Vigo.
## Recoñecementos 
En 1989 obtivo o galardón de Vigués distinguido e unha rúa da cidade de Vigo leva o seu nome.

## Notas 
## Véxase tamén 
### Bibliografía 
* 
*
### Ligazóns externas 
* "Faustino Álvarez: Obligado a abandonar por la mala situación deportiva del club" fameceleste.blogspot.com.es .
Zona fasciculada

A **zona fasciculada** ou fascicular (*zona fasciculata*) constitúe a zona media do córtex adrenal, e está situada debaixo da zona glomerulosa e encima da zona reticular. As células que a forman están organizadas en feixes ou fascículos, de aí o seu nome.

A zona fasciculata produce fundamentalmente glicocorticoides (principalmente cortisol nos humanos), que regulan o metabolismo da glicosa, especialmente en momentos de estrés (por exemplo, como parte da resposta de loita ou fuxida). É estimulada pola hormona adrenocorticotrípica (ACTH), que se libera da porción anterior da hipófise ou pituitaria e actúa sobre a glándula adrenal. Este tecido xera tamén unha pequena cantidade de andróxenos de efecto feble (por exemplo, a deshidroepiandrosterona). Con todo, a principal fonte de andróxenos é a zona reticular, que está debaixo. En certos animais como os roedores, a falta de 17alfa-hidroxilase ten como resultado a síntese de corticosterona en vez de cortisol.

Os tumores adrenais que producen gran cantidade de esteroides e hiperplasia da zona fasciculada dan lugar a un exceso de produción de cortisol e son a causa da síndrome de Cushing adrenal. Outro trastorno xenético chamado síndrome de McCune-Albright pode tamén presentar síndrome de Cushing en pacientes afectados.
miniatura|none|Capas do córtex adrenal. A que está sinalada co punteiro é a zona glomerulosa; debaixo dela está a zona fasciculada.

## Véxase tamén 
### Ligazóns externas 
* 
* AnatomyAtlasesMicroscopic|15|292 - "Glándula adrenal"
Igrexa de San Fiz de Xirona

A **igrexa de San Fiz de Xirona** (en ) é unha basílica colexiata orixinaria dos primeiros tempos do cristianismo. Acolle os oficios da **Parroquia Maior de San Fiz** do Bispado de Xirona, dito así porque este era o templo principal de Xirona antes da construción da catedral. A igrexa é documentada dende o ano 882, malia que o edificio actual corresponde basicamente á construción gótica do século XIV. O edificio, cun campanario que constitúe un fito esencial na imaxe monumental da cidade, foi declarada ben cultural de interese nacional. Está dedicada a San Fiz.

## Notas 
## Véxase tamén 
### Ligazóns externas 
* Páxina oficial